da da en da en da en nb en da en sv en da en da en da nb en da en da en nb da nb nl da en da en da en sv da en da en da en da en en en da en da en da en da en da da en sv da en da en da fr en da en en da en da en da en da en en en nb
Fælles køretur 'Ringkøbing Fjord Rundt 2015'
Der havde sneget sig en lille 'fejl' ind, som vi blev gjort opmærksom på af et vågent medlem, så her er de nye oplysninger. Opslagstavlen er også rettet til.
05-09-2015 - Ringkøbing Fjord rundt 2015
Vi starter som sædvanlig hos Tommy på Stauningvej 42. kl. 08.00 med stort morgen buffet, med alskens lækkerier og lidt velkomstsnak.
Afgang ud på turen kl 09.00, med stop midtvejs til lidt at spise.
Hjemme igen på Stauningvej ca kl. 15.00, til kaffe og kringle.
Mere info kommer, når vi har fået detaljerne på plads - men afsæt allerede NU dagen til en uforglemmelig oplevelse med mange dejlige veteran-entusiaster.
Aktivitetsudvalget 'det vilde vest' består af:
Tommy, Tage, Kennet og Hans
Sidste tilmelding er den 02-09-15
og /eller mail.: tde61@hotmail.com
Vi glæder os MEGET til denne fantastiske køretur i 'det skønne vilde vest'!
PuchKlub Danmark på DR TV i programmet VERSUS
- første program sendes på fredag den 21-08-15
Vi tillader os at give dette program lidt omtale, da PuchKlub.dk den 15-05-2015 var med til optagelserne i Vallensbæk til én af efterårets dyster.
Her er, hvad DR selv skriver om programmet, som åbenbart var en stor succes i 2014.
"DRs fantastiske underholdningsprogram Versus kommer nu igen. Vi har været på jagt efter dygtige og modige duellanter. Hvert program består af seks usædvanlige og ofte vilde dueller, hvor talentfulde folk dyster mod hinanden."
Her 'ses' deltagerne sammen med Anne Sofie Kahlen, der er TV Tilrettelægger og TV Director.
HVAD dysten går ud på - det må vi endnu ikke afsløre, så se DR TV. Programmet sendes fredage kl. 20.00 og første gang allerede i morgen.
Når programmet har været sendt, hvor PuchKlub.dk deltager, så bliver alle billeder fra denne hyggelige og gode dag i Vallensbæk lagt ud på hjemmesiden - desværre ikke før.
I rækken af tilgængelige reservedelskataloger er der kommet to nye til. Den ene for PUCH R50 3. gear - den anden for PUCH Pioneer.
Katalogerne findes for medlemmer i den låste sektion under TEKNIK
Politijagt vender tilbage med nye afsnit på Kanal 5
Ja - ja - 'Politijagt' vil nogen sikkert tænke/sige - MEN - jeg 'faldt' over et klip i deres lille reklamefilm for den kommende serie - måske det alligevel viser sig, at det er lidt interessant?
OM gutterne her er stoppet på grund af deres kørsel, hastighed eller for at få taget en spiritus-prøve, det må tiden vise; men vi har jo med GARANTI ALLE været med på fælles køreture, hvor der til tider har været diskuteret om, hvorvidt 'man' kan tillade sig at drikke eller ej, når man kører knallert - så på den måde kan den kommende Politijagt jo være ganske interessant - men uanset hvad, så skal udsendelsen da ses...
Her er linket til det, vi har kunnet finde på nettet indtil videre: